Predkladacia správa

    
Návrh na zrušenie niektorých úloh z uznesení vlády Slovenskej republiky, uložených ministrovi hospodárstva a návrh na zmenu uznesenia vlády Slovenskej republiky č. 125/2009 predkladá Ministerstvo hospodárstva SR na základe vlastnej iniciatívy. 
 
Predložený materiál bol spracovaný na základe prehodnotenia aktuálnosti, resp. neaktuálnosti vybraných úloh, vyplývajúcich z uznesení vlády Slovenskej republiky, uložených ministrovi hospodárstva, pri ktorých je Ministerstvo hospodárstva SR uvedené ako gestor, spolugestor, resp. ako spolupracujúci rezort.
 
V materiáli je navrhnutých na zrušenie celkom 21 úloh, ktoré sa stali buď bezpredmetnými tým, že boli vyriešené iným spôsobom, stali sa neaktuálnymi, pretože ich znenie bolo s odstupom času prekonané, alebo sú duplicitné s inými aktuálnymi úlohami, uloženými uzneseniami vlády SR v neskoršom období.  
 
Materiál ďalej obsahuje návrh na zmenu uznesenia vlády SR č. 125/2009 k návrhu tretieho balíčka opatrení, ktorého ukladaciu časť navrhuje Ministerstvo hospodárstva SR zmeniť tak, aby sa  plnenie a odpočtovanie opatrení (body B.1. a B.2. uznesení vlády SR č. 808/2008, č. 969/2008 a č. 125/2009) realizovalo jedným uznesením, a to bodmi B.1. a B.2. uznesenia vlády SR č. 125/2009. Pri bode B.2. súčasne ministerstvo hospodárstva navrhuje zmenu termínu predkladania odpočtov plnenia opatrení jednotlivými gestormi tak, aby vznikol dostatočný časový priestor pre získanie relevantných údajov nevyhnutných pre spracovanie analytickej správy, predkladanej na rokovanie vlády SR v zmysle bodu C.1. uznesenia vlády SR č. 203/2009. Navrhnutá zmena uznesenia vlády SR č. 125/2009 dáva následne možnosť na zrušenie ukladacej časti B. uznesení vlády SR 
č. 808/2008 a č. 969/2008 a tým možnosť odstrániť duplicitu úloh uvedených v časti B. uznesení vlády SR č. 808/2008, č. 969/2008 a č. 125/2009. Na základe pripomienok uplatnených v rámci medzirezortného pripomienkového konania bola do návrhu doplnená zmena termínu v bode B.3. uznesenia vlády SR č. 125/2009 v znení bodu C.1. uznesenia vlády SR č. 203/2009, ktorým bolo uložené ministrovi hospodárstva a financií predkladať analytickú správu o plnení opatrení na rokovanie vlády SR.
                Predložený návrh obsahuje základné údaje o úlohách, t. j. číslo a znenie uznesenia vlády SR, z ktorého úloha vyplynula, informáciu o predkladateľovi, číslo a  znenie úlohy navrhovanej na zmenu, resp. zrušenie, informáciu o gestoroch,  termín splnenia úloh, resp. kontroly úloh pri netermínovaných úlohách a odôvodnenie jednotlivých návrhov na zrušenie, resp. zmenu. 
            Ak sa v jednotlivých bodoch návrhu uznesenia k materiálu „Návrh na zrušenie ....“ priamo neuvádza, že úloha sa ruší len „pre príslušného ministra“ znamená to, že úloha je navrhnutá na zrušenie pre všetkých gestorov uvedených v ukladacej časti danej úlohy.
 
Materiál prešiel medzirezortných pripomienkovým konaním, ktorého sa  zúčastnilo 20 pripomienkujúcich subjektov, ktoré uplatnili celkom 33 pripomienok, z čoho 7 bolo zásadných. Všetky zásadné pripomienky boli zo strany ministerstva hospodárstva akceptované a materiál predkladá ministerstvo hospodárstva na rokovanie vlády SR bez rozporov.
 
Materiál nemá finančný, ekonomický a environmentálny vplyv ani vplyv na zamestnanosť a podnikateľské prostredie.